# Arvuti VAIO Pro 11/13SVP1122/SVP1322

## Teise BLUETOOTH(R)-i seadmega (nt hiirega) suhtlemine

Saate ühendada BLUETOOTH-seadmed oma VAIO arvutiga.

Üksikasjad BLUETOOTH-side kohta leiate jaotisest Teave BLUETOOTH(R)-i funktsiooni kohta.

1. Avage tuumnupud ja valige tuumnuppSätted. (Tuumnuppude avamise kohta vt teavet jaotisest Tuumnuppude avamine.)
2. Valige parempoolsest alumisest nurgast suvand Muuda arvuti sätteid.
3. Valige suvand Arvuti ja seadmed ja Bluetooth ekraani Arvutisätted vasakult paanilt.
4. Määrake suvandi Bluetooth sätteks Sees.

   Teie VAIO arvuti otsib seadmeid ja kuvab seadmete loendi.

5. Kui ühendate BLUETOOTH-hiirt, lülitage see sisse ja vajutage hiire ühendamiseks nuppu.

   Seadme ühenduse jaoks valmis panemiseks vaadake BLUETOOTH-seadmega kaasasolevat juhendit.

6. Valige sobiv seade ja Seo.

   Seadme registreerimiseks järgige ekraanile kuvatavaid juhiseid.

#### Märkus

- Olenevalt BLUETOOTH-seadmest võib teie VAIO arvutil seadme leidmisega aega minna.

  Kui teie seadet loendis ei kuvata, korrake seadme ettevalmistamise protseduuri (vajutades näiteks ühenduse nuppu).

- Olenevalt BLUETOOTH-seadmest võib ühenduse loomise protseduur olla erinev. Protseduuri vaadake seadmega kaasasolevast juhendist.

#### Vihje

- Kui teie VAIO arvuti ühildub BLUETOOTH kiire tehnoloogiaga ja tahate seda kasutada kiireteks ühendusteks, lubage säte Wi-Fi. Sätte lubamise kohta vt lisateavet jaotisest Wi-Fi(R)-side (traadita kohtvõrk) käivitamine.

- Kui BLUETOOTH-seade vajab ühenduse loomiseks autentimist, kuvatakse aken pääsukoodi sisestamiseks. Järgige ekraanijuhiseid pääsukoodi jagamiseks BLUETOOTH-seadme ja VAIO arvuti vahel. Kui te ei soovi ühendust luua, valige aknas nupp Loobu.

  - Pääsukood on salajane number, mille kasutaja sisestab, et autentimisprotsess saaks seda kasutada kahe BLUETOOTH-seadme omavahelise ühenduse loomiseks. Sisestage sama tähtarvstring (tõstutundlik) mõlemasse seadmesse, et need saaksid omavahel ühenduse luua. Pääsukoodi saate muuta igal autentimisel, eeldusel et sisestate autentimisel mõlema seadme jaoks sama pääsukoodi. Lisateavet BLUETOOTH-seadme pääsukoodi kohta vaadake seadmega kaasasolevast juhendist. Kui BLUETOOTH pääsukoodi teatud aja jooksul ei sisestata, peatatakse ühenduse loomise protsess turvalisuse eesmärgil. Sellisel juhul proovige uuesti.

- Toimingute üksikasjade nägemiseks avage jaotis Windowsi spikker ja tugi (Jaotise Windowsi spikker ja tugi avamine) ja sisestage otsinguväljale «BLUETOOTH».

Tagasi lehe algusesse

### Seotud teema

- Teave BLUETOOTH(R)-i funktsiooni kohta
- BLUETOOTH(R)-i side peatamine
- Märkused BLUETOOTH(R) funktsiooni kasutamise kohta
- BLUETOOTH(R)-i turvalisuse kohta

Tagasi lehe algusesse