# Arvuti VAIO Pro 11/13SVP1122/SVP1322

## Mida teha, kui VAIO arvutit ei saa välja lülitada?

- Järgige kõikidest töötavatest rakendustest väljumiseks üht järgmistest toimingutest ja lülitage seejärel VAIO arvuti uuesti välja.

  - Lohistage rakendus ekraani ülaosa keskelt alaosa keskele. Vt lisateavet jaotisest Rakenduste sulgemine.

  - Vajutage klahve Alt+F4.

    Salvestamata andmete olemasolu korral salvestage need, kui kinnitust küsitakse.

- Kui olete VAIO arvutisse uue rakenduse installinud, kontrollige, kas rakendus töötab korralikult, kas selle andmed on normaalsed ja kas olete seda õigesti kasutanud.

- Tehnilise toe saamiseks võtke ühendust rakenduse väljaandja või määratud pakkujaga.

- Kui ühendate VAIO arvutiga välisseadmeid, nagu printer või USB-seade, või ühendate arvutit võrku, katkestage kõigi välisseadmete või võrguühendus ja lülitage arvuti siis välja.

  Kui arvuti on välisseadme või võrguga ühendatud, ei luba Windows arvutit välja lülitada. Lisaks ei toeta mõne välisseadme draiverid arvuti välja lülituma sundimise funktsiooni.

- Kui arvuti ekraanipilt tardub, vajutage klahve Ctrl+Alt+Delete, valige arvutiekraani all paremas nurgas(Sule arvuti) ja seejärel Sule arvuti.

- Kui VAIO arvuti tardub ja kuvatakse teade sätete salvestamise või arvuti väljalülitumise kohta, järgige antud järjekorras järgmisi toiminguid.

  - Vajutage klahvi Enter.

    Oodake natuke.

  - Kui probleem ei kao, vajutage klahve Ctrl+Alt+Delete.

    Oodake natuke.

- Kui VAIO arvutit ei saa välja lülitada ka pärast eeltoodud toiminguid, tehke järgmist.

  Pange tähele, et nende toimingute järgimine võib tööandmed rikkuda. Veenduge enne järgmiste toimingute tegemist, et katkestate arvuti ühenduse võrguga.

  - Vajutage klahve Ctrl+Alt+Delete, valige ekraani alumises paremas nurgas(Sule arvuti) ja siis valige Sule arvuti.

  - Vajutage ja hoidke all nuppu(Toide) kauem kui 4 või 10 sekundit.

  - Eemaldage vahelduvvooluadapter ja vajutage aku väljalülitamise nuppu kolm kuni viis sekundit peenikese sirge esemega (nt kirjaklamber).

Tagasi lehe algusesse